En del af topledelsen

Henrik Sass Larsen er en del af den absolutte top i Socialdemokratiet. Alligevel har han flere gange gjort sig bemærket ved at komme med skarpe udmeldinger, som er imod partiets linje.

Det skete blandt andet i november sidste år, hvor han i tv-programmet "Pind & Sass" på TV2 News talte for, at Danmark skulle "rode sig ud af" internationale domstole og konventioner.

- Noget af det mest ødelæggende, det er den menneskeretsdomstol. Jeg mener, at den har blandet sig i alle mulige og umulige sager gennem tiden, sagde Sass i programmet.

Han afviste efterfølgende, at han ville udmelde Danmark af konventioner. Samme melding kom også fra S-formand Mette Frederiksen.

I februar fortalte Sass Larsen, at han har lidt af en depression. Det fortalte han til Politiken.

Han fortalte, at han i oktober blev ramt af en depression, der i næsten to måneder fik ham til at sove "19-20 timer i døgnet" og føre daglige samtaler med en psykolog.